cyanic-selkie/wikianc huggingface dataset:
மர்தலா
மரம்
அனைத்து மரங்களும் மர்தலா கட்டுவதற்கு ஏற்றவை அல்ல. செங்கருங்காலி மரம் சிறந்த மர்தலா வாத்தியம் தயாரிக்க உகந்தது. செஞ்சந்தன மரமும் அதன் ஆழமான அதிர்வு காரணமாக அதிகம் உபயோகிக்கப்படுகிறது. வேம்பு, மலை வேப்ப மரம், பூசணி தேக்கு போன்ற பிற மரங்களும் பயன்படுத்தப்படுகின்றன. மேற்கூறிய மரங்களிலிருந்து வடிவமைக்கப்பட்ட ஒரு கருவி உத்தமமாகக் கருதப்படுகிறது, அதே சமயம் பலா மரத்தால் செய்யப்பட்ட கருவி அதமமாகக் கருதப்படுகிறது.
அளவீடுகள்
ஒடிசி நடனம் பற்றிய புகழ்பெற்ற ஆய்வுக் கட்டுரையான நாட்டிய மனோரமா மர்தலாவை சுமார் ஒன்றரை முழ நீளம் கொண்டதாக நியமித்தது. இடது முகம் பன்னிரண்டு முதல் பதின்மூன்று கோணங்களுக்கு இடையில் இருக்க வேண்டும். வலது முகம் இடது முகத்தை விட பாதி அல்லது ஒரு கோணம் குறைவாக இருக்க வேண்டும்.
மர்தலா இசைப்பது தாள 'பத்ததி' அல்லது ஒடிசி இசையின் தாள அமைப்பை அடிப்படையாகக் கொண்டது. தாளம் என்பது இந்திய இசையில் ஒரு தாள அமைப்பு. ஒடிசி இசையில் பயன்பாட்டில் உள்ள தாளங்கள் தனித்துவமானவை. மற்ற இந்திய இசை அமைப்புகளில் இது போன்று காணப்படவில்லை. கடுமையான பாரம்பரிய இலக்கணத்தைப் பின்பற்றி இசைக்கருவியை வாசிக்க வேண்டும். link=//upload.wikimedia.org/wikipedia/commons/thumb/0/04/Singhari_Shyamasundar_Kar.jpg/226px-Singhari_Shyamasundar_Kar.jpg|alt=|வலது|thumb|345x345px| [[புரி ஜெகன்நாதர் கோயில்|புரி ஜெகன்நாதர் கோயிலின் பாரம்பரிய மர்தலா வாசிப்பு நுட்பங்களை மறுமலர்ச்சிக்கு முன்னெடுத்த ஆதிகுரு சிங்காரி சியாம்சுந்தர் கர்.]]
பதி
பதி என்று அழைக்கப்படும் ஒரு பிரத்தியேக நுட்பம் பாரம்பரிய ஒடிசி பாடல்களில் அடிக்கடி பயன்படுத்தப்படுகிறது. இது அந்தந்த பாடலின் நிலையான உரைநடைக்குள் இயற்றப்பட்டுள்ளது. பதி பல்வேறு தாளங்கள், லயங்கள் மற்றும் வெவ்வேறு அளவுகளில் மீண்டும் மீண்டும் செய்யப்படுகிறது. கபிச்சந்திரா முனைவர் காளி சரண் பட்நாயக் இந்த அம்சத்தை 'ஒடிசி இசையின் உயிர்நாடி' என்கிறார்.
குருக்கள்
மர்தலா ஜெகந்நாதர் கோயிலுடன் நெருக்கமாக தொடர்புடையது. இதனால் ஒடிசாவின் கலாச்சாரத்தில் மிகவும் மதிப்புமிக்க இடத்தைப் பெற்றுள்ளது. பல குருக்கள் கருவியின் பாரம்பரியத்தை முன்னெடுத்துச் செல்ல உழைத்துள்ளனர். ஆதிகுரு சிங்காரி சியாம்சுந்தர் கர், குரு வனமாலி மகாராணா, குரு பத்மநாப பாண்டா, குரு வாசுதேவ குந்தியா, குரு மகாதேவ ரௌத், குரு நாராயண மகோபாத்ரா, குரு கேளுச்சரண மகோபாத்திரா ஆகியோர் 20-ஆம் நூற்றாண்டில் மர்தலாவின் சிறந்த குருக்களில் அடங்குவர். link=//upload.wikimedia.org/wikipedia/commons/thumb/d/d4/Guru_Dhaneswar_Swain_Playing_Mardala_%283%29.jpg/301px-Guru_Dhaneswar_Swain_Playing_Mardala_%283%29.jpg|alt=|thumb|323x323px| ஒடிசி இசை மற்றும் மர்தலாவில் தனது பங்களிப்பிற்காக 2013 ஆம் ஆண்டில் [[சங்கீத நாடக அகாதமி விருது பெற்ற குரு தனேசுவர் இசுவைன்]]
தனி இசைக்கருவியாக
ஒடிசி இசை மற்றும் நடனம் ஆகியவற்றுக்கான இசைக்கருவியில் அதன் நன்கு அறியப்பட்ட பாத்திரத்தைத் தவிர, தனி இசைக்கருவியாக மர்தலாவின் பாத்திரம் கடந்த சில தசாப்தங்களாக பெரும் வெற்றியுடன் வழங்கப்படுகிறது. குரு தனேசுவர் இசுவைன், புவனேசுவரத்திலுள்ள இரவீந்திர மண்டபத்தில் குரு வனமாலி மகாராணா அவர்களின் திறமையான வழிகாட்டுதலின் கீழ் மர்தலாவில் ஒரு தனி நிகழ்ச்சியை வழங்கிய முதல் தனி மர்தலா கலைஞராவார்.
பயிற்சி
ஒடிசா மாநில அரசு நிறுவனங்களான 'உத்கல் சங்கீத் மகாவித்யாலயா', 'உத்கல் கலாச்சாரப் பல்கலைக்கழகம்' ஆகிய இரண்டும் இளங்கலை, முதுகலை பட்டப்படிப்புகளில் பயிற்சிகளை வழங்குகின்றன. மேலும் பல தனியார் நிறுவனங்களும் பயிற்சி அளிக்கின்றன. குரு வனமாலி மகாராணா மாநிலத் தலைநகரான புவனேசுவரத்தில் 'மர்தலா அகாதமி' என்ற நிறுவனத்தை நிறுவினார். சகிகோபால், பிரகோவிந்தாபூரில் உள்ள ராமஹரி தாஸ் ஒடிசி குருகுலம், ஒடிசாவின் பாரம்பரிய தாள வாத்தியங்களில் நிபுணத்துவம் பெற்ற 'வாத்ய வாணி குருகுலம் என்ற தனது சொந்த நிறுவனத்தைக் கொண்ட குரு தனேசுவர் இசுவைனின் கீழ் மர்தாலா பயிற்சியையும் வழங்குகிறது. ஒடிசாவின் பாரம்பரிய இசைக்கருவிகளின் குழுமங்களில் மர்தலா முன்னிலை வகிக்கின்றன.
சான்றுகள்
பகுப்பு:ஒரியப் பண்பாடு பகுப்பு:இந்திய இசைக்கருவிகள்
வெளிச்சநத்தம் ஊராட்சி
வெளிச்சநத்தம் ஊராட்சி (Velichanatham Gram Panchayat), தமிழ்நாட்டின் மதுரை மாவட்டத்தில் உள்ள மதுரை மேற்கு ஊராட்சி ஒன்றியத்தில் அமைந்துள்ளது. இந்த ஊராட்சி, மதுரை கிழக்கு சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1743 ஆகும். இவர்களில் பெண்கள் 853 பேரும் ஆண்கள் 890 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எலிசபத் வொரன்
எலிசபத் வொரன் (ஆங்கிலம்: Elizabeth Warren; பிறப்பு யூன் 22, 1949) ஒர் அமெரிக்க கடன் நொடிப்பு (bankruptcy) சட்ட வல்லுனர், அகார்வார்ட் சட்டக் கல்லூரி பேராசிரியர், நுகர்வோர் உரிமைகள் செயற்பாட்டாளர், அரசியல்வாதி. இவர் 2012 மேலவைத் தேர்தலில் மக்காளாட்சிக் கட்சியின் வேட்பாளாராக மாசச்சூசெட்ஸ் மாகாணத்தில் நிற்கிறார். இவரது நுகர்வோர் செயற்பாட்டுகளின் விளைவாக ஐக்கிய அமெரிக்க நுகர்வோர் பாதுகாப்புப் பணியகம் (U.S. Consumer Financial Protection Bureau) அமைக்கப்பட்டது.
இஸ்லாம் தேசம்
இஸ்லாம் தேசம் (Nation of Islam) என்பது ஓர் ஆப்பிரிக்க அமெரிக்க சமய மற்றும் பண்பாட்டு அமைப்பு ஆகும்.1930ல் இவ்வமைப்பை வாலஸ் ஃபரத் முகமது என்பவர் டிட்ராயிட், மிச்சிகனில் உருவாக்கினார்.
கொள்கை
அமெரிக்காவில் அனைத்து ஆப்பிரிக்க,அமெரிக்கர்களின் ஆன்மீக, மன,சமூக,பொருளாதார நிலையை மேம்படுத்தும் இலக்குகள்.
எலிஜா முகமது
1934ல் ஃபரத் முகமதுக்கு பிறகு, எலிஜா முகமது,  இஸ்லாம் தேச அமைப்பை வழி நடத்தினார்.எலிஜா முகமது அமெரிக்காவில் இஸ்லாமிய முகமது பல்கலைக்கழகம் எனும் கல்வி நிறுவனத்தை நிறுவினார்.
மால்கம் எக்ஸ்
எலிஜா முகமது தலைமை போது புகழ்பெற்ற பேச்சாளர் மால்கம் எக்ஸ் இச்சமயத்தை சேர்ந்ததில் 1950கள், 1960களில் அமெரிக்காவின் சமூக உரிமை இயக்கத்தில் இச்சமயத்துக்கு செல்வாக்கு வந்தது. ஆனால் மால்கம் எக்ஸின் 1965 கொலைக்குப் பின்பு இஸ்லாம் தேசம் பிரிய ஆரம்பித்தது.
புதிய அமைப்பு தோற்றம்
1975 இல் எலிஜா முகமது காலமானார். இவரின் மகன், இமாம் வாரித் தீன் முகமது இஸ்லாம் தேசத்தை சுணி இஸ்லாமுக்கு மாற்ற முனைந்தார். இதனால் 1978 இல் இஸ்லாம் தேசம் இரண்டாக பிரிந்தது. வாரித் தீன் முகமது ஒரு பிரிவில் தலைவராக இருந்து பெயரை "முஸ்லிம் அமெரிக்க சங்கம்" என்று மாற்றினார்.
இரண்டாம் பிரிவில் லூயிஸ் ஃபரக்கான் தலைவராக இருந்து அசல் மாதிரி இஸ்லாம் தேசம் மீண்டும் ஏற்படுத்தப் பட்டது.சிக்காகோவில் அமைந்த மரியம் மசூதியில் லூயிஸ் பர்கானின் இஸ்லாம் தேசத்தின் தலைமையகம் உள்ளன.
பத்திரிக்கை
த பைனல் கால் (இறுதி அழைப்பு) சிக்காகோவில் வெளியிடப்படும் செய்தித்தாள் ஆகும்
மேற்கோள்கள்
பகுப்பு:ஆபிரிக்க-அமெரிக்க சமூக உரிமை இயக்கம் பகுப்பு:இசுலாமிய அரசியல் பகுப்பு:ஐக்கிய அமெரிக்காவில் இசுலாம்
ராபர்ட் பெர்கெலி
ராபர்ட் பெர்கெலி (Robert Berkeley, பிறப்பு: ஏப்ரல் 23 1898, இறப்பு: ஆகத்து 28 1969), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1919-1922 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ராபர்ட் பெர்கெலி - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1898 பிறப்புகள் பகுப்பு:1969 இறப்புகள்
வில்லியம் பீர்
வெளி இணைப்பு
வில்லியம் பீர் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1988 பிறப்புகள் பகுப்பு:வாழும் நபர்கள்
செயற்பரப்பு
செயற்பரப்பு என்பது ஒரு செயற்திட்டத்தின் வரையறை செய்யப்பட்ட எல்லைகள் ஆகும். தெளிவாக செயற்பரப்பை வரையறை செய்வது, வளங்களை வீணாக்காமல் ஒரு செயற்திட்டத்தின் முதன்மை இலக்குகளை நேர அட்டவணைப்படி அடைய முக்கியமானதாகும்.
பகுப்பு:செயற்திட்ட மேலாண்மை
தி ரெஸ்கியூயர்ஸ்
தி ரெஸ்கியூயர்ஸ் (The Rescuers) 1977ம் ஆண்டு வெளியான ஒரு அமெரிக்க அசைபடம் (animated movie). வோல்ட் டிஸ்னி கொம்பனி நிறுவனத்தால் தயாரிக்கப்பட்ட இப்படம் ஜூன் 22, 1977ல் வெளியானது. உலகெங்கும் கடத்தப்பட்டவர்களுக்கு உதவும் எலிகளின் அமைப்பைப் பற்றிய இப்படம் நல்ல வரவேற்பைப் பெற்றது. இதனால் 1990ம் ஆண்டு தி ரெஸ்கியூயர்ஸ் டவுன் அண்டர் என்ற இரண்டாம் பாகமும் வெளியானது.
வெளி இணைப்புக்கள்
பகுப்பு:ஆங்கிலத் திரைப்படங்கள் பகுப்பு:1977 திரைப்படங்கள் பகுப்பு:வால்ட் டிஸ்னி பிக்சர்ஸ் திரைப்படங்கள் பகுப்பு:அமெரிக்க நகைச்சுவை-நாடகத் திரைப்படங்கள் பகுப்பு:அமெரிக்க நண்பர்கள் பற்றிய திரைப்படங்கள் பகுப்பு:அமெரிக்கத் திரைப்படங்கள்
தொல்லியல் அருங்காட்சியகம்
தொல்லியல் அருங்காட்சியகம் (archaeology museum) என்பது தொல்பொருட்கள் காட்சிப்படுத்தப்பட்ட அருங்காட்சியகம் ஆகும்.
அமைவு
ஏதென்சின் பண்டைய அகோரா, ரோமானிய அரங்கம் போன்ற பல தொல்லியல் அருங்காட்சிகங்கள் திறந்தவெளி அருங்காட்சியங்களாக அமைந்துள்ளன. கெய்ரோவிலுள்ள எகிப்திய அருங்காட்சியகம், பெய்ரூட்டின் தேசிய அருங்காட்சியகங்கள் போன்ற சில கட்டிடங்களுக்குள்ளாக அமைக்கப்பட்டுள்ளன. மேலும் சிலவற்றில் தொல்பொருட்கள் திறந்தவெளிகளிலும் கட்டிடங்களின் உள்ளுமாகவும் காட்சிப்படுத்தப்பட்டுள்ளன. தொல்லியல் அருங்காட்சியங்களில் கடல்சார் தொல்பொருட்களுக்காக ஏற்படுத்தப்பட்டவையும் உள்ளன
படத்தொகுப்பு
குற்றாலம், தொல்லியல் அருங்காட்சியகத்தில் கட்டிடத்தின் உட்புறத்தில் காட்சிப்படுத்தப்பட்டுள்ள தொன்மை வாய்ந்த படிமங்கள்:
மேற்கோள்கள்
பகுப்பு:அருங்காட்சியக வகைகள் *
அல்மெரியா பெருங்கோவில்
அல்மெரியா பெருங்கோவில் (ஆங்கிலம்: Cathedral of Almería; எசுப்பானியம்: Catedral de Almería) என்பது எசுப்பானியாவின், அல்மெரியா எனும் இடத்தில் அமைந்துள்ளது இப்பெருங்கோவில் ஒரு உரோமன் கத்தோலிக்கப் பேராலயம். அல்மெரியா திருச்சபையின் ஆசனப்பெருங்கோவில் இதுவாகும்.
இப்பெருங்கோவில் கோதிக் மற்றும் மறுமலர்ச்சிக் கால கட்டிடக்கலை வடிவங்களில் 1524 ஆம் ஆண்டு தொடக்கம் 1562 வரை கட்டப்பட்டது. இதன் இறுதி மணி 1805 ஆம் ஆண்டில் கட்டப்பட்டது.
மேற்கோள்கள்
பகுப்பு:எசுப்பானியப் பேராலயங்கள்
இந்திய பாதுகாப்பு அச்சகம் மற்றும் நாணயங்கள் உற்பத்திக் கழகம்
இந்திய பாதுகாப்பு அச்சகம் மற்றும் நாணயம் உற்பத்திக் கழகம், (Security Printing and Minting Corporation of India Limited) (SPMCIL)  என்பது இந்திய அரசின் நிறுவனமாகும். மத்தியப் பிரதேசத்தின் ஹோசங்காபாத் நகரத்தில் செயல்படும் இந்நிறுவனம் பணத் தாள்கள், வங்கி பண முறி தாள்கள் (bank notes), நாணயங்கள், நீதிமன்ற சார்பற்ற வில்லை, அஞ்சல் வில்லைகள் மற்றும் அரசு சார்பான ஆவணத் தாள்களை அச்சிடுகிறது. இந்திய அரசின் நிதித் துறையின் கீழ் இயங்கும் இந்நிறுவனம் 2006 ஆம் ஆண்டில் துவக்கப்பட்டது. நான்கு காகித அச்சகங்களும், நான்கு நாணயச்சாலைகளும், ஒரு காகித ஆலைகளும் கூடிய ஒன்பது அலகுகளை இக்கழகம் கொண்டுள்ளது.
அச்சகங்கள்
இந்திய பாதுகாப்பு அச்சகம் மற்றும் நாணயம் உற்பத்திக் கழகம்  நான்கு அச்சகங்களை கொண்டுள்ளது. பணத் தாள்கள், (Currency Note Press) (CNP), வங்கி முறி தாள்கள் (Bank Note Press) (BNP), அரசு ஆவணங்கள் மற்றும் முத்திரை தாள்கள் அச்சிடும் அச்சகங்கள் கொண்டுள்ளது பணத்தாள் அச்சிடும் அச்சக ஆலை 1928 ஆம் ஆண்டில் நாசிக்கில் நிறுவப்பட்டது. பணத்தாள் அச்சிடும் அச்சகம், மகாராஷ்டிரம் மாநிலத்தின் நாசிக்கிலும், வங்கி பண முறி தாள்கள் மைசூர் மற்றும் மத்தியப்பிரதேச மாநிலத்தில் தேவாஸ் நகரத்தில் உள்ளது. இவ்வலகுகள் இந்திய பணத் தாள்களை அச்சிடுகிறது. மேலும் அச்சகத்திற்கு தேவையான மை (ink உற்பத்தி செய்கிறது. மேலும் பயண ஆவணங்கள் (travel documents) அஞ்சல் வில்லைகள் மற்றும் இந்திய அரசுக்கு தேவையான மற்ற ஆவணங்களை உற்பத்தி செய்கிறது.
காகித ஆலைகள்
இந்திய அரசின் பாதுகாப்பு தாள்கள் உற்பத்தி செய்யும் காகித ஆலை, மத்தியப்பிரதேச மாநிலத்தில் உள்ள ஹோசங்கபாத் நகரத்தில் 1968 ஆம் ஆண்டில் நிறுவப்பட்டது. இந்த அச்சகம் பணத் தாள்கள், வங்கி பண முறி தாள்கள் மற்றும் நீதிமன்றம் சார்பற்ற முத்திரை வில்லைகள் தயாரிக்க பயன்படும் காகிதங்கள் உற்பத்தி செய்கிறது.
வெளி இணைப்புகள்
பகுப்பு:இந்திய அரசு நிறுவனங்கள் பகுப்பு:இந்திய அரசு அமைப்புகள்
தெற்கு கொராசான் மாகாணம்
தெற்கு கொரசான் மாகாணம் (South Khorasan Province ( Ostān-e Khorāsān-e Jonūbī ) என்பது ஈரானின் முப்பத்தோறு மாகாணங்களில் ஒன்று ஆகும். மாகாணத்தின் தலைநகராக பிரிஜென்ட் நகரம் உள்ளது. மாகாணத்தின் பிற முக்கிய நகரங்கள் பெர்டோவ்ஸ், தாபாஸ் மற்றும் கெயென் ஆகியவையாகும். இந்த மாகாணமானது 2014 ஆம் ஆண்டு உள்துறை அமைச்சகத்தால் ஈரானின் நான்காம் வட்டாரத்தின் ஒரு பகுதிகாக ஆக்கப்பட்டது.
இந்தப் புதிய மாகாணமானது, ஈரானிய புதிய நிர்வாக திட்டத்தின்கீழ் உருவாக்கப்பட்டது. இது அடிப்படையில் பழைய குவாஷிஸ்தானைக் கொண்டு உருவாக்கி, இதனுடன் பெரிய குராசானின் சில பகுதிகளும் சேர்க்கப்பட்டுள்ளன. எனினும், வரலாற்று ரீதியாக குவாஷிஸ்தானானது தனித்துவமான ஒரு அமைப்பைக் கொண்டுள்ளது. இது ஒரு தனித்துவமான கலாச்சாரம், வரலாறு, சுற்றுச்சூழல், சூழலியல் ஆகியவற்றைக் கொண்டுள்ளது.
ஈராக்கின் மிகப் பெரிய மாகாணமான பெரிய குராசான் மாகாணமானது 2004 செப்டம்பர் 29 அன்று   இரசாவி கொரசான் மாகாணம், வடக்கு கொரசான் மாகாணம், தெற்கு கொரசான் மாகாணம் என மூன்று மாகாணங்களாக பிரிக்கப்பட்டபோது இந்த மாகாணம் உருவாக்கப்பட்டது. தொடக்கத்தில், புதிதாக உருவாக்கப்பட்ட தெற்கு கொரேசன் மாகாணத்தில் பிர்ஜண்ட் கவுண்டி மாவட்டம் மற்றும் சில மாவட்டங்களிலிருந்து பிரிக்கப்பட்ட புதிய மாவட்டங்களை (அதாவது நேபபன், தர்மியன் மற்றும் சர்பிஷேஹ்) மட்டுமே உள்ளடக்கியதாக இருந்தது, அடுத்தடுத்த ஆண்டுகளில், பழைய குவாஷினைச் சேர்ந்த (குவான், பெர்தோசு,  டாபாஸ் போன்றவை ) வடக்கு மற்றும் மேற்கு நகரங்கள் மற்றும் பிரதேசங்கள் தெற்கு கொராசானுக்குள் இணைக்கப்பட்டன.
வரலாறு
வரலாற்று காலம் முழுவதும் பெரிய குராசான் பிராந்தியமானது பல வம்சங்கள் மற்றும் அரசாங்கங்களின் எழுச்சியையும் வீழ்ச்சியும் கண்டிருக்கிறது. பாரசீகர்கள், அராபியர்கள், துருக்கியர்கள், குர்துகள், மங்கோலியர்கள், துர்க்மெனியர்கள், ஆப்கானியர்கள் போன்ற பல்வேறு பழங்குடிகள் பல்வேறு காலகட்டங்களில் இப்பகுதியில் மாற்றங்களைக் கொண்டு வந்திருக்கின்றனர்.
ஈரானின் பண்டைய புவியியலாளர்கள் ஈரானை ("சாசானியப் பேரரசு") எட்டு பிரிவுகளாகப் பிரித்தனர், இவற்றில் பரப்பளவில் மிகப் பெரியதானது பெரிய குராசான் ஆகும்.
குராசானில் உள்ள மெர்வினை அடிப்படையாக கொண்டு பல ஆண்டுகள் பார்த்தியா பேரரசு இருந்தது.
சாசானியப் பேரரசு காலத்தின் போது, மாகாணத்தை நான்கு பிரிவுகளாக கொண்டு "பாட்கோஸ்பான்" எனப்பட்ட தளபதிகள் பகுதிக்கு ஒருவராக என மொத்தம் நான்கு தளபதிகளால் இந்த மாகாணமானது நிர்வகிக்கப்பட்டது.
651ஆம் ஆண்டில் இஸ்லாமிய அரேபியப் படைகளால் கொராசனை கைப்பற்றப்பட்டது. இப்பகுதி 820 வரை அப்பாசிய மரபினரின் கையில் இருந்தது. அதன்பிறகு 896 ஆம் ஆண்டு ஈரானிய தாஹீத் குலத்தின் ஆட்சியிலும், 900 இல் சாமனித்து வம்சத்தாலும் ஆளப்பட்டது.
கசினியின் மகுமூது 994 இல் கொரசானை வென்றார். 1037ஆம் ஆண்டு செல்யூக் பேரரசின் ஆட்சியாளரான முதலாம் துர்கூல் பேக், நிஷாபூரை வெற்றி கொண்டார்.
பல படையெடுப்பாளர்களுக்கு எதிரான பதிலடியை கசினி முகமது கொடுத்துவந்தார். இறுதியாக கஜினி துருக்கியரால் சுல்தான் சான்ஜர் தோற்கடிக்கப்பட்டார். ஆனார் அதன்பிறகும் பலர் படையெடுத்து வந்தனர். 1157 ஆம் ஆண்டில் கொராசானை குவாரசமிய அரசமரபினர் கைப்பற்றினர். 1220இல் இப்பகுதியானது செங்கிஸ் கானால் மங்கோலியப் பேரரசுடன் இணைக்கப்பட்டது.
1507இல், கொராசான் உஸ்பெக் பழங்குடியினரால் ஆக்கிரமிக்கப்பட்டது. 1747இல் நாதிர் ஷா வின் மரணத்திற்குப் பிறகு இப்பகுதியை ஆப்கானியர் கைப்பற்றினர்.
மேற்கோள்கள்
பகுப்பு:ஈரானின் மாகாணங்கள்
உலக ஆய்வக விலங்குகள் நாள்
உலக ஆய்வக விலங்குகள் நாள் (World Day For Animals In Laboratories/World Lab Animal Day) என்பது ஆண்டுதோறும் ஏப்ரல் 24 அன்று நினைவுகூரப்படுகிறது. இந்நாளையொட்டிய வாரம் உலக ஆய்வக விலங்குகளுக்கான உலக வாரமாகக் கொண்டாடப்படுகிறது.
உலக அளவில் ஆய்வுக்கூடங்களில் பலவகையான விலங்குகள் ஆய்விற்காகப் பயன்படுத்துகின்றன. இவ்விலங்குகள் மீது உயிர்மருத்துவ ஆராய்ச்சிகள் மேற்கொள்ளப்படுகின்றன. இதனால் விலங்குகள் சித்திரவதை மற்றும் துன்புறுத்தலுக்கு ஆளாகின்றன. ஆய்வக விலங்குகள் சித்திரவதைக்குள்ளாவதை தடுக்க தேசிய உடற்கூறாய்வு எதிர்ப்பு சங்கம் 1979ஆம் ஆண்டில், ஏப்ரல் 24 ம் நாளை உலக ஆய்வக விலங்குகள் தினமாக அறிவித்தது.
வரலாறு
1979ஆம் ஆண்டில், அமெரிக்க, தேசிய உடற்கூறாய்வு எதிர்ப்பு சங்கம் ஆய்வக விலங்குகளுக்கான உலக தினத்தை ஏப்ரல் 24 அன்று - லார்ட் ஹக் டவுடிங்கின் பிறந்தநாளின் போது தோற்றுவித்தது. இந்த உலக நினைவு நாள் ஐக்கிய நாடுகள் சபையால் அங்கீகரிக்கப்பட்டுள்ளது. மேலும் இப்போது ஒவ்வொரு கண்டத்திலும் உள்ள எதிர்ப்பு-விவிசேஷனிஸ்டுகளால் ஆண்டுதோறும் இந்த தினம் அனுசரிக்கப்படுகிறது.
தற்பொழுது இந்த நிகழ்வானது, விலங்குகளை ஆராய்ச்சியில் பயன்படுத்துவதை எதிர்க்கும் குழுக்களின் ஆர்ப்பாட்டங்கள் மற்றும் எதிர்ப்புகளால் குறிக்கப்படுகிறது. ஏப்ரல் 2010-ல், எதிர்ப்பாளர்கள் மத்திய லண்டன் வழியாக அணிவகுத்து, ஆராய்ச்சியில் விலங்குகளைப் பயன்படுத்துவதை நிறுத்தக் கோரினர். இதேபோன்ற அணிவகுப்பு 2012-ல் பர்மிங்காமிலும் 2014-ல் நாட்டிங்ஹாமிலும் நடைபெற்றது.
ஆய்வகங்க விலங்குகளுக்கான உலக தினம் மற்றும் உலக வாரம் ஆகியவை ஆராய்ச்சியில் விலங்குகளைப் பயன்படுத்துவதைப் பாதுகாக்கும் விஞ்ஞான குழுக்களின் கவனத்தை ஈர்த்துள்ளன. 22 ஏப்ரல் 2009 அன்று விலங்குகள் மீதான உயிரியல் மருத்துவ ஆராய்ச்சிக்கு ஆதரவாக ஒரு பேரணியை நடந்தது. விலங்குகளை துன்புறுத்துவதற்கு எதிராக கண்டனக் குரல்களும் எழுந்தன.
தேசிய உடற்கூறாய்வு எதிர்ப்பு சங்கம் மற்றும் விலங்கு ஆராய்ச்சியை எதிர்க்கும் பிற குழுக்கள், ஆய்வகங்களில் உள்ள விலங்குகளுக்கான உலக தினம் ஐக்கிய நாடுகள் அவையால் அங்கீகரிக்கப்பட்டுள்ளது என்று தெரிவித்தப்போதிலும், இது ஐக்கிய நாடுகளின் உத்தியோகபூர்வ பட்டியலில் சேர்க்கப்படவில்லை.
மேற்கோள்கள்
பகுப்பு:ஏப்ரல் சிறப்பு நாட்கள் பகுப்பு:விலங்குரிமை
பைத்தான்
பைத்தான் (Python Programming Language)) என்பது ஒரு விளக்கப்பட்ட, உயர்-நிலை, பொது-நோக்க நிரலாக்க மொழியாகும். நிரல் படிப்புத்திறன் பைத்தானின் வடிவமைப்பு மெய்யியல் குறிப்பிடத்தக்க இடைவெளியுடன் பயன்படுத்துவதை வலியுறுத்துகிறது. சிறு, பேரளவு திட்டப்பணிகளுக்குத் தருக்கமுறை நிரற்தொடரைத் தெளிவாக எழுதுத கணிப்பொறி நிரலருக்கு அதன் மொழி கட்டமைப்புகளும் பொருள் நோக்கு அணுகுமுறையும் உதவி செய்வதை நோக்கமாகக் கொண்டுள்ளது.
பைதான் இயக்க வகையும் நினைவகச் சுத்திகரிப்பும் கொண்டதாகும். ஒழுங்குசார் (குறிப்பாகப் படிமுறைத்தன்மை) பொருள் நோக்கு, பணிமுறை போன்றவை உட்பட பன்முக-கருத்தோட்டங்களை இம்மொழி ஒத்துழைக்கின்றது, விரிந்த தரமான ஏடகம் உள்ளதால் பைதான் "மின்கலன்கள் உள்ளடக்கிய மொழி” எனப் பெரும்பாலும் விவரிக்கப்படுகிறது.
பைத்தான் ஒரு திறந்த மூல நிரலாக்க மொழியாகும். இம்மொழியை உருவாக்கியவர் குய்டொ வான் ரூஸ்ஸொம்(Guido van Rossum) என்ற நெதர்லாந்து நாட்டு நிரலாளர் ஆவார். இவர் இம்மொழிக்குப் பெயரை, 'Monty Python's Flying Circus' என்ற இங்கிலாந்து நகைச்சுவை நாடகத்தின் பெயரைக் கொண்டு, பைத்தான் என்று வைத்தார். அந்நாடகம் ஓர் 'அடிமன வெளிப்பாட்டிய நகைச்சுவையை' (Surreal humor) அடிப்படையாகக் கொண்டதாகும். இம்மொழி பொது நோக்க இலக்குகளுக்காக, அதிகம் பயன்படுத்தப்படும் உயர் மட்ட நிரலாக்க மொழியாகும்.
கூகிள், நாசா போன்ற புகழ்பெற்ற நிறுவனங்களில் இது பயன்படுத்தப்படுகின்றது. பைதானில் செய்நிரல்கள் எழுதுவதும், பிறர் எழுதிய செய்நிரல்களைப் படித்து புரிந்து கொள்வதும் மிக எளிதாகும். இதன் முதல் பதிப்பு 1991 வெளி வந்தது. இந்த மென்பொருளைத் தற்பொழுது பைத்தோன் மென்பொருள் நிறுவம் பராமரித்து வருகிறது. இம்மொழியின் அதிகாரப்பூர்வமான பதிப்பு சிபைத்தோன் என்பதாகும்.
பைத்தான் இலவசமாகக் கிடைக்கக் கூடிய நிரல் மொழியாகும். வணிக நோக்கிலான மென்பொருள் உருவாக்கத்தில் இலவசமாய்ப் பயன்படுத்தப்படுகின்றது. பைத்தான் மென்பொருள் நிறுவனம் இம்மொழியின் உரிமத்தை நிர்வகித்து வருகிறது. விண்டோசு, லினக்சு, யுனிக்சு, மேக் இயங்குதளம் போன்ற பல்வேறு இயக்க சூழல்களிலும் பைத்தான் இயங்கும். சி, சி++, சி, ஜாவா, பி.எச்.பி, பேர்ள் போன்ற அனைத்து நிரல் மொழிகளுடனும் ஒத்திசையும் வண்ணம் வடிவமைக்கப்பட்டுள்ளது.
வரலாறு
பைதான் 1980 களின் பிற்பகுதியில் உருவாக்கப்பட்டது, 1991 இல் ஏபிசி நிரலாக்க மொழியைப் பின் தொடர்ந்து கைடோ வான் ரோசம் ஆல் முதன்முதலில் வெளியிடப்பட்டது.
பயன்பாட்டுத் துறைகள்
- இணைய மென்பொருள் (Web Application) , - மின்னஞ்சல் அலகிடல் (Email Parsing) - வலையமைப்பு நிரலான் (Network Program) - மேசைத்தளம் மென்பொருள் (Desktop Application), , - இணைய நெறிமுறை (Internet Protocol) - கணினி நிருவாகம் (System administration) - விளையாட்டுகள் (
sports)
எடுத்துக்காட்டு
வருக வையகமே நிரல்
வெளியீடு(Output)
வேறுபடுபவை(Variable)
இணை ஒப்படைப்பு(parallel assignment)
கூற்று(Expression)
கூற்று
சரம்(String)
கட்டியம்(Condition)
தரவுக் கட்டமைப்புகள் (Data structures)
தொடர் (List)
வெளியீடு(Output)
டியுப்பல் (Tuple)
அகராதி(Dictionary)
தொகுப்பு (set)
முழுச்சுற்றுகள் (Loops)
தொடர்
வெளியீடு(Output)
டியுப்பல்
அகராதி
ஒயில் (while)
வெளியீடு(Output) கொடுக்கப்பட்ட எண்ணை பெருக்கல் அட்டவணை அச்சிடும் நிரல் (பார் லூப்  எடுத்துக்காட்டு) வெளியீடு(Output)
செயலாற்றி (Function)
வெளியீடு(Output)
இயல்பிருப்பு(Default)
மாற்றுப்பெயர் (Alias)
Open-Tamil library
Open-Tamil library example,
புற இணைய இணைப்புகள்
பகுப்பு:பைத்தான் பகுப்பு:பல்லியக்குதள கட்டற்ற மென்பொருட்கள் பகுப்பு:தமிழ்க் கணிமை நிரல் எடுத்துக்காட்டுக்கள் உள்ள கட்டுரைகள்
சு. ப. அருணாசலம்
'''சு.ப. அருணாசலம்''' (பிறப்பு: சூலை 11, 1959) தமிழகத்தின் புதுக்கோட்டை மாவட்டம் பனையப்பட்டி எனுமிடத்தைப் பிறப்பிடமாகக் கொண்ட இவர் தனது பள்ளிப் படிப்பை நச்சாந்துபட்டி இராமநாதன் செட்டியார் உயர்நிலைப் பள்ளியிலும், திருச்சி தேசிய கல்லூரி உயர்நிலைப் பள்ளியிலும் கற்றார். பின்பு இளங்கலை வணிகவியல் பட்டத்தை மதுரை மாவட்டம் திருவேடகத்திலுள்ள விவேகானந்தர் கல்லூரியிலும் முதுகலை நிர்வாகவியல் பட்டத்தினை கோயம்புத்தூர் பாரதியார் பல்கலைக்கழகத்திலும் பெற்றார்.
இலக்கியப் பணி
இளவயது முதல் இலக்கிய ஆர்வம் கொண்ட இவர் கல்லூரிக் காலம் தொட்டே Blossom என்ற மாணவர் பத்திரிகையை நடத்தியுள்ளார். அத்தோடு சமூகச் சிந்தனையுள்ள கட்டுரைகளையும், பல நாடகங்களையும் எழுதியுள்ளார். கவிதை எழுதுவதில் அதிக ஆர்வம் கொண்ட இவரின் முதல் கவிதை சிங்கை தமிழ் முரசில் வெளிவந்தது. சிங்கப்பூரில் பல பட்டிமன்றங்களில் பங்கேற்று சிறந்த பேச்சாளராகவும், இலக்கிய நிகழ்ச்சித் தொகுப்பாளராகவும் சிறப்பாகச் செயல்பட்டுள்ளார்.
உசாத்துணை
பகுப்பு:தமிழக எழுத்தாளர்கள் பகுப்பு:1959 பிறப்புகள் பகுப்பு:சிங்கப்பூர் எழுத்தாளர்கள் பகுப்பு:புதுக்கோட்டை மாவட்ட நபர்கள்
வெள்ளவத்தை இராமகிருஷ்ண வித்தியாலயம்
வெள்ளவத்தை இராமகிருஷ்ண வித்தியாலயம் 1920 களில் உருவாக்கப்பட்டது பின்னர் 1980களில் வெள்ளவத்தை பாமன்கடைப்பகுதிக்கு இடமாற்றப்பட்டது. தரம் 1 முதல் தரம் 11 வரையுள்ள மாணவர்கள் கல்வி கற்கின்றனர். இப்பாடசாலையில் நூலகம், விஞ்ஞான ஆய்வுகூடம், மனையியல் கூடம் ஆகியவை இருப்பினும் விளையாட்டுத் திடல் (மைதானம்) கிடையாது. 2008 ஆம் ஆண்டின் படி இப்பாடசாலையின் அதிபராக இந்திரா இராசத்தினம் கடமையாற்றுகின்றார். இப்பாடசாலையில் யாழ்ப்பாணம் மற்றும் ஏனைய பகுதிகளில் இருந்து இடம்பெயர்ந்த மாணவர்கள் கல்வி கற்கின்றனர்.
உசாத்துணை
பகுப்பு:கொழும்பு மாவட்டப் பாடசாலைகள் பகுப்பு:கொழும்புத் தமிழ்ப் பாடசாலைகள்
திருச்சிராப்பள்ளி மாநகராட்சி
திருச்சிராப்பள்ளி மாநகராட்சி இந்தியாவின் மாநிலமான தமிழகத்தின் மாவட்டமான திருச்சிராப்பள்ளி மாவட்ட மாநகராட்சியாகும். இது உள்ளாட்சி அமைப்பின்படி ஒரு மாநகராட்சி ஆகும். தமிழ்நாட்டில் சென்னை, கோயம்புத்தூருக்கு அடுத்த மூன்றாவது மிகப்பெரிய மாநகராட்சி இதுவே ஆகும். இந்த மாநகராட்சி 167.23 ச.கி.மீட்டர் கொண்ட பரந்து விரிந்த தமிழகத்தின் மூன்றாவது பெரிய மாநகராட்சி ஆகும். இது முதன்முதலில் நகராட்சியாக நிறுவப்பட்டது 08.07.1866. பின் மாநகராட்சியாக 01.06.1994 அன்று தரம் உயர்த்தப்பட்டது. இந்த மாநகராட்சியை ஒட்டியுள்ள துவாக்குடி, திருவெறும்பூர் நகராட்சிகளை திருச்சியுடன் இணைக்க அரசு பரிசீலனை செய்து வருகிறது. இதனடிப்படையில் இந்த மாநகராட்சி நான்கு மிகப்பெரிய மண்டலங்களையும் நூறு (100) வார்டுகளையும் கொண்டுள்ளது. இந்த மாநகராட்சி சென்னை, கோயம்புத்தூர் மாநகராட்சிகளைப் போலவே பல நகராட்சிகளைக் கொண்டுள்ளது. அதனடிப்படையில் அரியமங்கலம்,அபிஷேகபுரம்,பொன்மலை, திருவரங்கம், துவாக்குடி, ஆகிய நகராட்சிகளையும் திருவெறும்பூர் பேரூராட்சிகளையும் உள்ளடக்கி உள்ளது. திருச்சிராப்பள்ளி மாநகராட்சி பெருநகர மாநகராட்சியாக இல்லாத போதிலும் ஆண்டு வரி வருவாய் 615 கோடி ரூபாய் ஈட்டுகிறது. இது தமிழக மாநகராட்சிகளின் வரி வருவாயில் மூன்றாவது இடத்தைக் கொண்டுள்ளது.
மாநகராட்சித் தேர்தல், 2022
2022-ஆம் ஆண்டில் திருச்சி மாநகராட்சியின் 65 மாமன்ற உறுப்பினர்களுக்கான தேர்தல் நடைபெற்றது. தேர்தலில் திமுக கூட்டணி 59 வார்டுகளையும், அதிமுக 3 வார்டுகளையும், அமமுக 1 வார்டையும், சுயேச்சைகள் 2 வார்டுகளையும் கைப்பற்றினர். மேயர் மற்றும் துணை மேயர் தேர்தலில், மேயராக திமுகவின் மு. அன்பழகனும், துணை மேயராக திவ்யா தனக்கோடியும்  வெற்றி பெற்றனர்.
திருச்சிராப்பள்ளி மாநகராட்சி மண்டலங்கள்
திருச்சிராப்பள்ளி மாநகராட்சியானது சுமார் நான்கு மண்டலங்களைக் கொண்டுள்ளது. ஒவ்வொரு மண்டலமும் திசைகளை வகைப்படுத்தி அமையப்பெற்றுள்ளது. ஒவ்வொரு மண்டலமும் அதன்கீழ் இருபத்து ஐந்து வார்டுகளைக் கொண்டுள்ளது. மண்டலங்கள் கீழ்வருமாறு: என நான்கு மண்டலங்களைக் கொண்டுள்ளது. இவைகள் வடக்கு, கிழக்கு, மேற்கு, தெற்கு என வகைப்படுத்தப்பட்டுள்ளன.
திருச்சிராப்பள்ளி மாநகராட்சி மக்கள் தொகை
இந்திய 2011 மக்கள் தொகைக் கணக்கெடுப்பின்படி, இந்நகரின் மக்கள்தொகை 8,47,387 ஆகும். இவர்களில் 50% ஆண்கள், 50% பெண்கள் ஆவார்கள். திருச்சிராப்பள்ளி மக்களின் சராசரி கல்வியறிவு 91.38% ஆகும், இதில் ஆண்களின் கல்வியறிவு 94.85%, பெண்களின் கல்வியறிவு 88.01% ஆகும். இது இந்தியத் தேசிய சராசரிக் கல்வியறிவான 59.5% விடக் கூடியதாகும். திருச்சிராப்பள்ளி மக்கள் தொகையில் 10% ஆறு வயதுக்குட்பட்டோர் ஆவார்கள்.
தமிழ்நாட்டில் மூன்றாவது மிகப்பெரும் மாநகரப்பகுதியாக விளங்கும் திருச்சிராப்பள்ளி, இந்திய அளவில் 51-ஆவது இடத்தில் உள்ளது. 2011இல் நடந்த மக்கள்தொகை கணக்கெடுப்பின் துவக்கநிலை மதிப்பீடுகளின்படி மாநகரப்பகுதியின் மக்கள்தொகை 8,47,387 ஆகவும். கூட்டுநகரப்பகுதியின் மக்கள்தொகை 10,22,518 ஆகவும் உள்ளது. திருச்சிராப்பள்ளியில் 1,62,000 மக்கள் 286 குடிசைப்பகுதிகளில் வாழ்கின்றனர்.
மக்கள்தொகையில் இந்துக்கள் பெரும்பான்மையினராக இருப்பினும் கணிசமான அளவில் கிறித்தவர்களும் முசுலிம்களும் வாழ்கின்றனர். குறைந்த எண்ணிக்கையில் சீக்கியர்களும் சமணர்களும் இங்குள்ளனர். மிகப் பரவலாகப் பேசப்படும் மொழியாகத் தமிழ் விளங்கினாலும் கணிசமான மக்கள் தெலுங்கு, சௌராட்டிர மொழி மற்றும் கன்னட மொழி பேசுகின்றனர். சௌராட்டிர மொழியை 16-ஆவது நூற்றாண்டில் குசராத்திலிருந்து குடிபெயர்ந்து வாழும் பட்டு நூல்காரர்கள் தாய்மொழியாகக் கொண்டுள்ளனர். மேலும் இங்கு குறிப்பிடத்தக்க அளவில் புலம் பெயர்ந்த இலங்கைத் தமிழர் நகரத்தின் சுற்றுப்புறங்களில் அமைக்கப்பட்டுள்ள ஏதிலிகள் முகாம்களில் வாழ்கின்றனர். இங்குள்ள தென்னக இரயில்வேயின் மண்டல தலைமையகத்தையொட்டி கணிசமான ஆங்கிலோ இந்தியர்கள் வாழ்கின்றனர்.
திருச்சிராப்பள்ளி மெட்ரோ இரயில் சேவை
தமிழ்நாட்டிலேயே சென்னைக்கு அடுத்து அதிக அளவில் சர்வதேச விமானங்கள் இங்குதான் தரையிறக்கப்படுகின்றன. இதனால் நாளுக்கு நாள் மக்கள் தொகைப் பெருக்கம் மற்றும் நகரமயமாதல் போன்ற பல பிரச்சனைகளை திருச்சி மாநகரம் எதிர்கொள்ள வேண்டிய நிலை உள்ளது. எனவே இங்கு மெட்ரோ இரயில் சேவை துவங்க வேண்டும் என்ற கோரிக்கை மிகவும் வலுத்து வருகிறது. 2021 தமிழ்நாடு சட்டப்பேரவை தேர்தலில் திமுக தேர்தல் அறிக்கையில் திருச்சியில் மெட்ரோ இரயில் சேவை துவங்கப்படும் என கூறப்பட்டுள்ளது. இதைத் தவிர மத்திய அரசு, தமிழகத்தில் திருச்சிராப்பள்ளி, மதுரை, திருநெல்வேலி, சேலம் ஆகிய மாநகரங்களில் சிறிய ரக மெட்ரோ இரயில் சேவையை துவங்கலாம் என பரிசீலனை செய்து வருகிறது.
திருச்சிராப்பள்ளி மாநகராட்சி பேருந்து நிலையங்கள்
இந்த மாநகரம் தமிழ்நாட்டின் மையப்பகுதியில் அமைந்துள்ளதால் போக்குவரத்து மிக மிக ஏராளம். அது சாலை மார்க்கமாக இருந்தாலும், வான்வழி மார்க்கமாக இருந்தாலும், இரயில் போக்குவரத்தாக இருந்தாலும் சரி. இந்த மாநகரம் மூன்று பேருந்து நிலையங்களை கொண்டுள்ளது. அவை
சோழ நாட்டின் தலைநகரம்
இது தற்போதைய சோழநாட்டின் மிகப்பெரிய நகரமாக திருச்சி உள்ளது. இதன் தொடர்ச்சியாக தஞ்சாவூர், கும்பகோணம், திருவாரூர், நாகப்பட்டினம், மயிலாடுதுறை, காரைக்கால், அரியலூர், பெரம்பலூர், கடலூர், விழுப்புரம், பாண்டிச்சேரி என அனைத்தையும் உள்ளடக்கிய பகுதியாக இருந்துள்ளது.
வெளி இணைப்புக்கள்
பகுப்பு:தமிழ்நாடு மாநகராட்சிகள் பகுப்பு:திருச்சிராப்பள்ளி நகரம் பகுப்பு:இந்திய மாநகராட்சிகள் பகுப்பு:திருச்சிராப்பள்ளி மாவட்டம்
குருவாயூர்
குருவாயூர் (Guruvayur) இந்தியாவின் கேரளா மாநிலத்தின் திருச்சூர் மாவட்டத்தில் அமைந்த நகராட்சி மற்றும் இந்துக்களின் யாத்திரைத் தலம் ஆகும். இவ்வூரில் தென்னகத்தின் துவாரகை எனப்படும் புகழ்பெற்ற குருவாயூரப்பன் கோயில் அமைந்துள்ளது. குருவாயூர் திருவனந்தபுரத்திற்கு வடக்கே 292 கிலோ மீட்டர் தொலைவிலும், திருச்சூரிலிருந்து வடமேற்கே 28 கிலோ மீட்டர் தொலைவிலும், கொச்சிக்கு வடக்கே 80 கிமீ தொலைவிலும், கோழிக்கோட்டிற்கு தெற்கே 90 கிமீ தொலைவிலும் அமைந்துள்ளது.
வெளி இணைப்புகள்
பகுப்பு:திருச்சூர் மாவட்டம் பகுப்பு:கேரள மாநிலத்திலுள்ள ஊர்களும் நகரங்களும் பகுப்பு:திருச்சூர் மாவட்டத்தில் உள்ள ஊர்களும் நகரங்களும்
இந்திரா காந்தி வனவிலங்கு உய்வகம் மற்றும் தேசியப்பூங்கா
இந்திரா காந்தி வனவிலங்கு உய்வகம் மற்றும் தேசியப்பூங்கா அல்லது ஆனைமலை புலிகள் காப்பகம் (IGWLS&NP) ஓர் பாதுகாக்கப்பட்ட பகுதியாகும். 1961ஆம் ஆண்டு அக்டோபர் 7 அன்று இங்கு வருகை புரிந்த முன்னாள் இந்தியப் பிரதமர் இந்திரா காந்தி அம்மையார் நினைவையொட்டி இப்பெயர் இடப்பட்டுள்ளது.
பெயர்க்காரணம்
இப்பூங்காவின் வடகிழக்கில் அமைந்துள்ள டாப் ஸ்லிப் என்ற கிராமத்தின் பெயராலேயே இது பரவலாக அறியப்படுகிறது. இப்பெயர் பதினொன்பதாம் நூற்றாண்டில் தேக்கு மரங்களை மலைமுகட்டிலிருந்து சறுக்கி விடுவதை ஒட்டி அமைந்தது.
ஆனைமலை புலிகள் காப்பகம்
இப்பகுதி தென்னிந்தியாவில் தமிழ்நாடு மாநிலத்தில் கோவை மாவட்டத்தில் பொள்ளாச்சி, வால்பாறை, உடுமலை வட்டங்களில் அமைந்துள்ள ஆனைமலை மலைத்தொடரில் பரந்துள்ளது. முன்பு ஆனைமலை வனவிலங்கு உய்வகம் என்றறியப்பட்ட 958 km² பரப்பளவு கொண்ட இந்திரா காந்தி வனவிலங்கு உய்வகத்தின் ஆழ்பகுதியாக 108 km² பரப்பளவு கொண்ட தேசியப்பூங்கா விளங்குகிறது. 1974ஆம் ஆண்டு உய்வகமாக அறிவிக்கப்பட்டது. கரியன் சோலா, கிராஸ் மலைகள், மஞ்சம்பட்டி பகுதிகள் தேசியப்பூங்காவாக 1989ஆம் ஆண்டு அறிவிக்கப்பட்டன.
உலக பாரம்பரியக் களமாக அறிவிக்க ஆய்வில் உள்ளது
பூங்காவும் உய்வகமும் யுனெஸ்கோவினால் மேற்குத் தொடர்ச்சிமலை உலக பாரம்பரியக் களமாக அறிவிக்க ஆய்வில் உள்ளது. . இந்த உய்வகமும் திண்டுக்கல் மாவட்டம்|திண்டுக்கல்லைச் சேர்ந்த பழனி மலைகளும் சேர்ந்ததே ஆனமலை சேமிப்புப் பகுதியாகும். .
பயணியர் தகவல்
இப்பூங்கா வனச்சரக அலுவலர் (வனச்சரக வார்டன் அலுவலகம், 178 மீன்கரை சாலை, பொள்ளாச்சி தொ. பே: 04259-225356) அவர்களால் நிர்வகிக்கப்பட்டு கோயம்புத்தூர் வட்ட வன பாதுகாவலர் மேற்பார்வையில் அமைந்துள்ளது.
கோவையிலிருந்து 40 கி.மீ தொலைவிலுள்ள பொள்ளாச்சியில் வனவிலங்கு வார்டன் அலுவலகத்தில் வருநர் அனுமதி பெற்று அங்கிருந்து 35 கி. மீ தொலைவில் உள்ள டாப் ஸ்லிப் அல்லது 40 கி. மீ தொலைவில் உள்ள உடுமலைப்பேட்டை (அமராவதி கானகம்) அல்லது 65 கி.மீ தொலைவில் உள்ள வால்பாறை செல்லலாம்.
டாப் ஸ்லிப்பில் சுற்றுலாப் பயணிகளுக்காக வசதிகள்
செல்லத்தக்க மாதங்கள் மே முதல் சனவரி வரையாகும். காலை 6 மணி முதல் மாலை 6 மணி வரையே செல்லலாம். டாப் ஸ்லிப்பில் சுற்றுலாப் பயணிகளுக்காக பல சிறுகுடில்கள், அறைகள் மற்றும் கூடங்கள் ஏற்படுத்தப்பட்டுள்ளன. தேசியப் பூங்காவினை கால்நடையாகவோ சபாரி வண்டிகளிலோ சுற்றிப் பார்க்கலாம். .
வீதிவிடங்கன் ஊராட்சி
வீதிவிடங்கன் ஊராட்சி (Veethividangan Gram Panchayat), தமிழ்நாட்டின் திருவாரூர் மாவட்டத்தில் உள்ள நன்னிலம் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1697 ஆகும். இவர்களில் பெண்கள் 823 பேரும் ஆண்கள் 874 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சாயிஷா
சாயிஷா ஒரு இந்திய திரைப்பட நடிகையாவார். இவர் பெரும்பாலும் தமிழ் படங்களில் தோன்றி, இந்தி மற்றும் தெலுங்கு படங்களிலும் நடித்துள்ளார். தெலுங்கு படமான அகில் (2015) படத்தில் நடித்த பிறகு, அஜய் தேவ்கானின் சிவாய் (2016) படத்தில் பாலிவுட்டில் அறிமுகமானார். பிறகு வனமகன் (2017) படத்தில் படத்தின் மூலம் தமிழ் திரையுலகில் அறிமுகமானார்.
சொந்த வாழ்க்கை
நடிகர்களான சுமேத் சைகால் மற்றும் ஷாஹீன் பானு ஆகியோரின் மகள் இவர். இவர் நடிகர்களான சைரா பானு மற்றும் திலிப் குமார் ஆகியோரின் பேத்தி முறை அதாவது இவரது அம்மாவின் (ஷாஹீன் பானு) அப்பா சைரா பானுவின் சகோதரர். 13 பிப்ரவரி 2019 அன்று சாயிஷா தனது டுவிட்டர் பக்கத்தில் தனக்கும் ஆர்யாவிற்கும் மார்ச் மாதத்தில் திருமணம் என்று அறிவித்தார். இவர்களது திருமண விழா ஐதராபாத் தில் 8 மார்ச்சு 2019 இல் தொடங்கியது. இந்தி மற்றும் தமிழ் திரைப்படத்தை சேர்ந்த பலர் இந்நிகழ்வில் கலந்துகொண்டனர்.
தொழில்
தெலுங்கு திரைப்படமான அகில் (2015) திரைப்படத்தின் மூலம் திரைப்படத் துறையில் அறிமுகமானார் சாயிஷா. இரண்டாவது படமாக அஜய் தேவ்கானின் சிவாய் படத்தின் மூலம் பாலிவுட்டில் அறிமுகமானார். அவரது திரைப்படமான வனமகன் ஜூன் மாதம் 2017 இல் வெளியாகி வணிக ரீதியாக வெற்றி பெற்றது. இப்படத்தின் மூலம் தமிழ் திரையுலகில்இவர் அறிமுகமானார். 2018 இல், கார்த்தியுடன் கடைக்குட்டி சிங்கம் திரைப்படம், விஜய் சேதுபதியுடன் ஜுங்கா,  மற்றும் ஆர்யாவுடன் கஜினிகாந்த் ஆகிய படங்களில் நடித்தார்.  தற்போது காப்பான் என்ற படத்தில் சூர்யாவுடன் நடித்துக்கொண்டிருக்கிறார். .
குறிப்புகள்
<references group="" responsive="">
வெளி இணைப்புகள்
பகுப்பு:தெலுங்குத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:1997 பிறப்புகள்
மேக்குரி பெர்க்லி
மேக்குரி பெர்க்லி (Maurice Berkley, பிறப்பு: செப்டம்பர் 6 1872, இறப்பு: ஆகத்து 9 1947), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1894/95 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மேக்குரி பெர்க்லி - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1872 பிறப்புகள் பகுப்பு:1947 இறப்புகள் பகுப்பு:எஸ்செக்ஸ் துடுப்பாட்டக்காரர்கள்
திவாகர நிகண்டு
thumb|250px|right|[[திவாகர முனிவர் அருளிய சேந்தன் திவாகர நிகண்டு]]
திவாகர நிகண்டு என்னும் நிகண்டு நூல் கி.பி. 6 -ஆம் நூற்றாண்டில் வாழ்ந்த திவாகர முனிவர் என்ற சமண முனிவரால் இயற்றப்பட்டது. இந்த நிகண்டினை இயற்றியவர் தொடர்பாகவும், அவரின் சமயம் தொடர்பாகவும், அஃது இயற்றப்பட்ட காலம் தொடர்பாகவும் முரண்பட்ட கருத்துகளே ஆய்வாளர்கள் மத்தியில் இருந்து வருகிறது. அக்காலத்தில் இருந்த சேந்தன் என்னும் அரசனால் வேண்டப்பட்டு திவாகர முனிவர் இந்நுலை இயற்றியதால் சேந்தன் திவாகரம் என்றும் இந்நூல் அழைக்கப்படுகின்றது. இந்நூல் ஆதி திவாகரம் என்னும் நூலைத் தழுவி எழுதியதாகக் கருதப்படுகின்றது.
இந்நூல் 12 பிரிவுகளைக் கொண்டது. இதில் 2180 நூற்பாக்களால் 9500 சொற்களுக்கு விளக்கம் தரப்பட்டுளது. ஒவ்வொரு தொகுதியும், ஒரு பாட்டூடாகவே முற்றுப்பெறுகிறது. இந்நூலின் சிறப்புகளில் ஒன்று, இதில் பலபொருள் தரும் 384 சொற்கள் உள்ளன. மேலும் இந்நூலில் பெரும்பாலும் சங்க கால இலக்கிய சொற்கள் மிகுதியாகவும், பிற்கால சொற்கள் குறைவாகவும் பயன்படுத்தப்பட்டுள்ளன. தமிழில் இன்றுள்ள நிகண்டுகளில் இதுவே காலத்தால் முந்தியது.
இந்நூல் 12 தொகுதிகளைக் கொண்டது. கே. எஸ். ஸ்ரீநிவாசபிள்ளையும், பேராசிரியர் எஸ். வையாபுரி பிள்ளையும் இப்பாட்டுகளில் சிலவற்றைத் தமது நூல்களில் குறிப்பிட்டுள்ளபோதும், அவற்றை அறிவியல் ரீதியாக ஆராய்ந்து எதனையும் கூறவில்லை. இவர்களின் பின்னர்த் தமிழ் இலக்கியங்களை ஆராய்ந்து நூல்களையும், கட்டுரைகளையும் எழுதியவர்கள், இன்றுவரை இந்தப்பாட்டுகள் அனைத்தையும் முழுமையாக ஆராய்ந்து ஆய்வுக்கட்டுரைகளை எழுதவில்லை.
இந்த நிகண்டினை இயற்றியவர் ‘சைவன்‘ என ஒருசாராரும், ஆனால் பெரும்பான்மையான ஆய்வாளர்கள் ‘ஜைனன்‘ எனவும் கூறுவர். பேராசிரியர் வையாபுரி பிள்ளை இது பற்றித் தனது "History of Tamil Language and Literature" என்ற நூலின் பக்கம் - 164-இல் "The earliest Nighandu (lexicon) in Tamil, Divakaram, is a Jain work. Forgetting this, Saivaite scribes and editors have placed Siva's name at the beginning of the first section in contravention of Jain practice" எனக் கூறியுள்ளார்.
‘சேந்தன் திவாகரம்’ என்ற நிகண்டானது, சென்னைக் கல்விச் சங்கத்துத் தாண்டவராய முதலியாரால் பதிப்பிக்கப்பட்ட பத்துத் தொகுதிகளின் மூலத்தையும், சென்னைக் கல்விச் சங்கத்து வித்துவான்களால் பதிப்பிக்கப்பட்ட மிகுதி இரண்டு மூலத்தையும் இணைத்து, 1923-ஆம் ஆண்டில், முதன்முதலாக, அச்சு வடிவில் முழுமையான நூலாக வெளியிடப்பட்டிருந்தது. பின்னர், அது 1958-ஆம் ஆண்டில் சைவ சித்தாந்த நூற்பதிப்புக் கழகத்தினால் வெளியிடப்பட்டிருந்தது.
இதையும் பார்க்கவும்
பகுப்பு:நிகண்டுகள் பகுப்பு:8 ஆம் நூற்றாண்டுத் தமிழ் நூல்கள் பகுப்பு:சைவ சமய நூல்கள்
சோங்குல்டக் மாகாணம்
சோங்குல்டக் மாகாணம் ( Zonguldak Province    ) என்பது துருக்கியின் மாகாணங்களில் ஒன்றாகும். இது துருக்கியின் மேற்கு கருங்கடல் கடற்கரை பகுதியில் உள்ளது. இந்த மாகாணம் 3.481 கிமீ 2 பரப்பளவு கொண்டு உள்ளது. மேலும் இதன் மக்கள் தொகையானது 619,703 ஆகும். அதன் அருகில் மாகாணங்களாக தென்மேற்கில் டோஸ், தெற்கே போலு, தென்கிழக்கில் கராபக் மற்றும் கிழக்கில் பார்ட்டன் ஆகியவை உள்ளன. மாகாணத்தின் தலைநகர் பகுதியாக சோங்குல்டக் உள்ளது.
மாவட்டங்கள்
சோங்குல்டக் மாகாணம் 8 மாவட்டங்களாக பிரிக்கப்பட்டுள்ளது.
காணத்தக்க தளங்கள்
வலது|thumb|250x250px| ஃபிலியோஸ் விரிகுடா, சோங்குல்டக் இந்த மாகாணப் பகுதியில் சுற்றுலா முக்கியத்துவம் கொண்ட பகுதிகளாக இலாக்சு, கபுஸ், கோபே கடற்கரைகள், தேசிய இறையாண்மை காடு, ஏரி (கோல்) மலை, பீடபூமி, கோகமான், போஸ்டனாசா, உவாமிலிக், பக்லாபோஸ்தான் மற்றும் கோர்லிக் வன பொழுதுபோக்கு பகுதிகள், குமயானே, கோசெலெல்மா, மென்சிலிஸ் குகைகள் போன்றவை உள்ளன.
எரெலி
எரெரி கி.மு. 6 ஆம் நூற்றாண்டில். இதை ஃபிரைஜியர்களுக்கு பின்னர் ஆட்சிக் கட்டிலில் ஏறிய மரியாண்டினியர்களால் நிறுவப்பட்டது. எரெலி ஒரு முக்கியமான வணிக கப்பல் துறையாக (எம்பெரியன்) இருந்தது. இது புகழ்பெற்ற தொன்மவியல் வீரனான எர்க்குலிசு (ஹெராக்கிள்ஸ்) என்பதிலிருந்து அதன் பெயரைப் பெற்றது. இந்த நகரமானது உரோமர், பைசாந்தியப் பேரரசு, செல்யூக் அரசமரபு மற்றும் உதுமானியப் பேரரசின் காலங்களில் அதன் முக்கியத்துவத்தைப் பேணிவந்ததுது. இப்பகுதியில் முக்கியமான வரலாற்று இடிபாடுகளான அச்செரோன் பள்ளத்தாக்கு இடிபாடுகள் உள்ளன. இதில் செஹென்னெம் அஸே குகைகள் அமைந்துள்ளன, அவற்றுடன் கிரேக்கம், ரோமன், பைசாந்தியன் மற்றும் உதுமானியப் பேரரசு கால இடிபாடுகள், எரெலி கோட்டை, ஹெராக்கிள்ஸ் அரண்மனை, ஈஸ்டெப் லைட்ஹவுஸ் கோபுரம், பைசாந்தியன் நீர் தேக்கத் தொட்டிகள், கிரிஸ்போஸ் கல்லறை தேவாலயம் மற்றும் ஹலில் பானா மாளிகை போன்றவை உள்ளன.
கடற்கரைகள்
வலது|thumb|250x250px| சோங்குல்டக் டி.டி.கே துறைமுகம் இங்கு உள்ள கடற்கரைகளில் சுமார் ஐம்பது மைல் (80 கி.மீ) நீளமுள்ள பல இயற்கை மணல் கடற்கரைகள் காணப்படுகின்றன. கிழக்கிலிருந்து தொடங்கி, இந்த கடற்கரைகளில் பின்வருவன அடங்கும்: சாஸ்காய், பிலியோஸ், தர்காலி, கோபே, ஹிசாரர்காசே, உசுங்கம், டெர்சேன், கபுஸ், கரகம், டீசிர்மெனாசா, இலாக்ஸு, கிரெலிக், அர்முடூக், கருங்கடல் எரெக்லா, மெவ்ரெலா, மெவ்ரேலா, மெவ்ரெலா ஆகிய கடற்கரைகள் உள்ளன.
வீதியுலா
இந்த பிராந்தியத்தில் உள்ள நகரவாசிகளின் தினசரி பொழுது போக்கானது நிதானமாக நடந்து சென்று பிரௌட்சு பகுதியைச் சுற்றிவருதல் ஆகும். இந்த பிரௌட்சு பகுதியானது இவர்களுக்கு பொழுதுபோக்கு பகுதிகளாகப் பயன்படுத்தப்படுகின்றன. பிரௌட்சு என்பது குடிநீர் வழங்க அல்லது பிற தொழில்துறை நோக்கங்களுக்காக பயன்படும் நோக்கத்திற்காக அமைக்கப்பட்ட செயற்கை ஏரிகள் ஆகும். இந்த பிரௌட்சுகளாக: மையத்தில் உள்ள உலுட்டான் அணை ஏரி, கோசல்கபனர் அணை ஏரி, மற்றும் எரேலியில் உள்ள கெலி அணை ஏரி, சடலாஸ் பெருநகரத்தில் உள்ள டெரெக்கி குளம் மற்றும் கராபனர் பெருநகரத்தில் உள்ள அபோனோஸ்லு குளம் (18 ஹெக்டேர்.) ஆகியவை உள்ளன.
குகைகள்
செஹென்னெமாஸ் குகை, கோகால், கோசெல்ல்மா, கினாக்சி மற்றும் குமயானி  ஆகியவை குறிப்பிடத்தக்க குகைகள்.
மேற்கோள்கள்
பகுப்பு:Coordinates on Wikidata பகுப்பு:துருக்கியின் மாகாணங்கள்
ஓமேம் மோயோங் தியோரி
ஒமேம் மோயோங் தியோரி (Omem Moyong Deori)(2 சூலை 1943 - 19 திசம்பர் 2007) என்பவர் இந்தியத் தேசிய காங்கிரசைச் சேர்ந்த அருணாச்சல பிரதேச அரசியல்வாதி ஆவார்.
இளமை
ஒமேம் மோயோங் தியோரி சூலை 2, 1943-ல் அருணாச்சல பிரதேசத்தின் கிழக்கு சியாங் மாவட்டத்தில் உள்ள பாசிகாட்டில் பிறந்தார். இவருடைய தந்தை குட்டிக் மோயோங்க். சில்லாங்கில் உள்ள தூய மரியா கல்லூரியில் இளங்கலை கலை கல்வி பயின்றார்.
அரசியல்
இவர் பல ஆண்டுகளாகச் செல்வாக்கு மிக்க அகில இந்தியக் காங்கிரசு குழுவில் உறுப்பினராக இருந்தார். இந்தியத் தேசிய காங்கிரசின் மிகவும் சக்திவாய்ந்த வடகிழக்கு தலைவர்களில் ஒருவராகக் கருதப்படும் இவர், அருணாச்சல பிரதேச மாநில காங்கிரசு கட்சியின் தலைவராக பணியாற்றினார். தியோரி இந்திரா காந்தியுடன் மிக நெருங்கிய நட்பு வைத்திருந்ததாக நம்பப்பட்டது.
டி. எஸ். தியோரியை மணந்த இவருக்கு இரண்டு மகள்கள் மற்றும் மூன்று மகன்கள் இருந்தனர்.
தியோரி 19 டிசம்பர் 2007 அன்று உடல்நலக்குறைவு காரணமாக இறந்தார். இவரது மறைவை நினைவுகூரும் வகையில் அருணாச்சல பிரதேச மாநிலத்தில் துக்க விடுமுறை அறிவிக்கப்பட்டது.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:பத்மசிறீ விருது பெற்ற சமூகப்பணியாளர்கள் பகுப்பு:2007 இறப்புகள் பகுப்பு:1943 பிறப்புகள்
ஐ வாஸ் எ டீனேஜ் ஃபெமினிஸ்ட்
ஐ வாஸ் எ டீனேஜ் ஃபெமினிஸ்ட் (I Was a Teenage Feminist) அமெரிக்க / கனடிய ஆவணத் திரைப்படம் ஆகும் திரேசு செடர் இயக்கிய இந்த ஆவணத் திரைப்படத்தினை, அப்பிரண்ட்ய் புரொடக்சன்ஸ் தயாரித்தது, விமன் மேக்சு மூவிசுவினால் விநியோகம் செய்யப்பட்டது. இந்த தலைப்பு 1957 திகில் திரைப்படமான ஐ வாஸ் எ டீனேஜ் வேர்வூல்ஃப் பற்றிய நாடகத்தினை தழுவியது. பல இளம், முற்போக்கு பெண்கள் தங்களை பெண்ணியவாதிகளாக அடையாளப்படுத்திக் கொள்ளவும், அந்த அசௌகரியம் எப்படி ஏற்பட்டது என்பதையும் இந்த படம் ஆராய்கிறது. தனிப்பட்ட கதை மற்றும் பெண்ணிய சின்னங்கள் மற்றும் அன்றாட பெண்கள் மற்றும் ஆண்களுடனான நேர்காணல்கள் மூலம், இந்த ஆவணத் திரைப்படம் இன்றைய உலகில் பெண்ணிய அடையாளத்தின் சிக்கலான, பல தலைமுறை தோற்றத்தை ஆவணப்படுத்துகிறது. இந்தத் திரைப்படம் மார்ச் 8, 2005 அன்று ( சர்வதேச மகளிர் தினம் ) கனடாவின் டபிள்யூ நெட்வொர்க்கின் தொலைக்காட்சியில் முதல் காட்சி ஒளிபரப்பானது, மேலும் இது யூதப் பெண்கள் திரைப்பட விழாவின் தேசிய கவுன்சிலில் சிறந்த திரைப்படம் மற்றும் 2006 இல் கராச்சி சர்வதேச திரைப்பட விழாவில் சிறந்த குறிப்புரை வழங்கப்பட்ட ஆவணப் படமாக அறிவிக்கப்பட்டது.
சுருக்கம்
ஐ வாஸ் எ டீனேஜ் ஃபெமினிஸ்ட், நவீன, இளம் பெண்களிடையே "பெண்ணியவாதி" என்ற வார்த்தையானது எப்படி மற்றும் ஏன் ஒரு பதற்றத்தினை உருவாக்கியுள்ளது என்பதை ஆராய்கிறது. படம் முழுவதும், இயக்குனர் தனது சொந்த போராட்டத்தை இதில் வெளிப்படுத்துகிறார், ஏனெனில் இது நவீன பெண்ணியம் மற்றும் பெண்ணிய இயக்கங்களின் கடந்தகால மறு செய்கைகள் ஆகியவற்றுடன் தொடர்புடையது. டீச்சர் ஃபெமினிஸ்ட் என்ற தலைப்பில் திரேசு செடரின் தொடக்கத்தை விளக்குவதற்கு, திரைப்படம் "ஃப்ரீ டு பீ ... யூ அண்ட் மீ ",என்பதில் கல்வித் திரைப்படங்களின் காப்பகக் காட்சிகளையும், ஒரு இளைஞனாக திரேசு செடரின் வீட்டு நிகழ்படங்களையும், இசை மற்றும் காட்சிகளையும் பயன்படுத்துகிறது.
திரைப்படம் பெண்ணியத்தின் வரலாறு மற்றும் நவீன கலாச்சாரத்தில் அதன் தாக்கத்தை நன்கு அறியப்பட்ட கல்வியாளர்கள் மற்றும் ஆர்வலர்களின் க்ளோரியா இசுடீனெம், லெட்டி காட்டின் போக்ரெபின், எலைன் அல்வாரெஸ், ஜெனிபர் போஸ்னர், ஜெனிபர் பாம்கார்ட்னர், நான்சி சைபிலியா மற்றும் NYC ரேடிகல் சியர்லீடர்ஸ் ஆகியோரின் நேர்காணல்கள் மூலம் பகுப்பாய்வு செய்கிறது. ஐ வாஸ் எ டீனேஜ் ஃபெமினிஸ்ட் நியூயார்க் நகரத்தில் ஆண்கள் மற்றும் பெண்களுடன் தெருவில் நேர்காணல் செய்யும் பாணியினைக் கொண்டுள்ளது, "பெண்ணியவாதி" என்ற வார்த்தையில் நேர்மையான விவாதங்களைக் விளக்குகிறது. திரேசு செடர் தனது சொந்த குடும்ப உறுப்பினர்களையும் நண்பர்களையும் இணைத்து, பெண்ணியம் குறித்த அவர்களின் கருத்துக்கள் காலப்போக்கில் எவ்வாறு மாறின என்பதை ஆவணப்படுத்தினார்.
எலன் ரெட்டி மற்றும் ஃபாரெல் பர்க் இருவரும் பாடிய இசைப் பதிப்புகளில் அனி டிஃப்ராங்கோ, லாவாபேபி, ஜினா யங், மோக்ஸி ஸ்டார்பார்க் மற்றும் " ஐ ஆம் வுமன் " ஆகியோர் இசையமைத்துள்ளனர்.
தயாரிப்பு
திரெக்சி ஃபிலிம்ஸ் என்ற தனது தயாரிப்பு நிறுவனம் மூலம் தெரேஸ் திரேசு செடர் இந்த படத்தை இயக்கி தயாரித்தார். ட்ரிக்ஸி ஃபிலிம்ஸ் தயாரித்த மற்ற ஆவணப்படங்களில் ஹவ் டூ லூஸ் யுவர் விர்ஜினிட்டி என்ற அம்சமும், துருக்கியம் மற்றும் ஹவ் ஐ லேர்ன்டு டோ ஸ்பீக் துர்கீஷ் ஆகியன குறிப்பிடத்தகுந்தது. ட்ரிக்ஸி ஃபிலிம்ஸ் தற்போது புரூக்ளின், நியூயார்க்கில் அமைந்துள்ளது.
சான்றுகள்
பகுப்பு:கனேடியத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:அமெரிக்க ஆவணப்படங்கள் பகுப்பு:2005 திரைப்படங்கள் பகுப்பு:ஆங்கிலத் திரைப்படங்கள் பகுப்பு:பெண்ணியத் திரைப்படங்கள்
தளிஞ்சி ஊராட்சி
தளிஞ்சி ஊராட்சி (Thalinji Gram Panchayat), தமிழ்நாட்டின் கரூர் மாவட்டத்தில் உள்ள தோகைமலை வட்டத்தில் அமைந்துள்ளது. இந்த ஊராட்சி, குளித்தலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2247 பேர் ஆவர். இவர்களில் பெண்கள் 1111 பேரும் ஆண்கள் 1136 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
புரோமித்தியம்(III) புரோமைடு
புரோமித்தியம்(III) புரோமைடு (Promethium(III) bromide) என்பது PmBr3 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். புரோமித்தியத்தின் புரோமைடு உப்பாக வகைப்படுத்தப்படும் இச்சேர்மம் கதிரியக்கப்பண்பு கொண்டதாகும்.
தயாரிப்பு
ஐதரசன் புரோமைடுடன் புரோமித்தியம்(III) ஆக்சைடு சேர்மத்தைச் சேர்த்து வினைபுரியச் செய்து புரோமித்தியம்(III) புரோமைடு தயாரிக்கப்படுகிறது: புரோமித்தியம்(III) புரோமைடு நீரேற்றை சூடுபடுத்தி நீரிலி வடிவத்தை பெற இயலாது. மாறாக, இது தண்ணீருடன் சேரும்போது சிதைவடைந்து புரோமித்தியம் ஆக்சிபுரோமைடாக உருவாகிறது:
மேற்கோள்கள்
பகுப்பு:புரோமித்தியம் சேர்மங்கள் பகுப்பு:புரோமைடுகள்
எம். எஸ். திரௌபதி
'''எம். எஸ். திரௌபதி''' தமிழ்த் திரைப்பட, மேடை நாடக நடிகையாவார். இவர் தனது எட்டு வயதில் ஸ்ரீ பால சண்முகானந்த சபா எனும் நாடகக் குழுவில் நடிகையாகச் சேர்ந்து தனது கலையுலகப் பங்களிப்பினை ஆரம்பித்தார்.
வாழ்க்கைக் குறிப்பு
எம். எஸ். திரௌபதி தமிழ்நாடு மேட்டுப்பாளையம் என்ற ஊரைச் சேர்ந்தவர். இவரது தந்தை சின்னசாமி செட்டியார் நெசவுத் தொழிலில் ஈடுபட்டிருந்த கன்னட தேவாங்கச் செட்டியார் மரபைச் சேர்ந்தவர். இவருடன் கூடப் பிறந்தவர்கள் நால்வர். மேல்நாட்டுத் துணிகள் மலிவான விலைக்குக் கிடைத்து வந்த காலம், இதனால் பல குடும்பங்கள் வறுமையில் வாழ வேண்டியிருந்தது. அந்த நிலையிலேயே திரௌபதியின் குடும்பமும் இருந்தது.
திரௌபதிக்கு இளமையிலேயே இசையில் நாட்டம் அதிகமிருந்ததால், குப்புசாமி பாகவதர் என்பவரிடம் கருநாடக இசை பயின்றார். 1938 ஆம் ஆண்டில் டி. கே. எஸ் சகோதரர்களின் மதுரை பால சண்முகானந்த சபா நாடகக் குழு திருப்பூர் கெஜலட்சுமி அரங்கில் முகாமிட்டு நாடகங்களை நடத்திக் கொண்டிருந்தனர். அந்நாடகக் குழுவில் நடித்துக்கொண்டிருந்த நடிகர் ராஜநாயகம் என்பவரின் சிபாரிசில் திரௌபதி தனது பத்தாவது வயதில் அந்நாடகக் குழுவில் சேர்ந்தார். இக்குழுவில் சில மாதங்கள் பயிற்சி எடுத்த பின்னர் மேடையில் தோன்றும் சந்தர்ப்பம் கிடைத்தது. முதலில் இவர் சிறிய வேடங்களில் தோன்றி நடித்தார். அதன் பின்னர் 'சதி அனுசூயா'வில் சரசுவதியாகவும், 'அபிமன்யு சுந்தரி'யில் சுந்தரி வேடத்திலும், 'பம்பாய் மெயி'லில் நாகரத்தினமாகவும் நடித்துப் புகழ் பெற்றார். 'சம்பூர்ண ராமாயணம்' நாடகத்தில் மாயா சூர்ப்பனகையாகத் தோன்றி அனைவரின் பாராட்டுகளையும் பெற்றார். தொடர்ந்து 'முள்ளில் ரோஜா', ஜீவாவின் 'உயிரோவியம்' போன்ற பல நாடகங்களில் முக்கிய பாத்திரங்களில் நடித்தார்.
திரைப்படங்களில் நடிப்பு
பி. என். ராவின் இயக்கத்தில் டி. கே. எஸ். சகோதரர்கள் மூர்த்தி பிக்சர்சின் கூட்டுத் தயாரிப்பில் வெளியான குமாஸ்தாவின் பெண் (1941) திரைப்படத்தில் குமாஸ்தாவின் இரண்டாம் பெண் சரசாவாக முதன் முதலில் நடித்தார். டிகேஎஸ் சகோதரர்களும் சேலம் சண்முகா பிலிம்சும் இணைந்து தயாரித்த பில்ஹணனில் (1948) கதாநாயகி யாமினியாகத் தோன்றி நடித்தார்.
குடும்பம்
திரௌபதி 1942 ஆம் ஆண்டில் தனது தாய்மாமன் பெரியசாமி என்பவரை திருமணம் புரிந்து கொண்டார். பெரியசாமி டி.கே.எஸ். சகோதரர்களின் நாடகக் குழுவில் ஒப்பனையாளராகப் பணியாற்றி வந்தார். இவர்களுக்கு மீனாட்சி என்ற மகள் உள்ளார்.
வெளியிணைப்புகள்
பகுப்பு:தமிழ்த் திரைப்பட நடிகைகள்
ஆறன்முளா படகுப்போட்டி
ஆறன்முளா படகு பந்தயம் (Aranmula Boat Race) என்பது இந்தியாவின் தென்மேற்கு மாநிலமான கேரளத்தின், பத்தனம்திட்டா மாவட்டத்தில் ஓணம் விழாவை (ஆகஸ்ட்-செப்டம்பர்) ஒட்டி  நடைபெறும் ஆற்றுப் படகு போட்டியாகும். இது கேரள மாநிலத்தின் பத்தனம்திட்டா மாவட்டத்தில் கிருஷ்ணர் மற்றும் அர்ஜுனனுக்கு அர்ப்பணிக்கப்பட்ட  கோவிலுக்கு அருகிலுள்ள ஆறன்முளாவில் நடைபெறுகிறது. இது ஒரு பந்தய நிகழ்வு என்பதை விட அர்ஜுனனின் பிறந்த நாளில் நடத்தப்படும் ஒரு சடங்கு ஆகும். பாம்பு படகுகள் ஜோடிகளாக பாடும் தாளத்திற்கு ஏற்ப நகர்கின்றன. 1972 ஆம் ஆண்டில், திருவிழாவின் நிகழ்ச்சியில் பாம்பு படகு பந்தயங்களும் சேர்க்கப்பட்டன. படகு பந்தயங்களைக் காண பம்பா ஆற்றின் கரையில் ஆயிரக்கணக்கான மக்கள் கூடுகிறார்கள். 2019 ஆம் ஆண்டில் ஐம்பது இரண்டு பாம்பு படகுகள் அல்லது பள்ளியோடங்கள் இந்த விழாவில் கலந்துகொண்டன. படகை செலுத்துபவர்கள் வஞ்சிப்பாட்டு என்னும் பாரம்பரிய படகு பாடல்களைப் பாடுகிறார்கள், வெள்ளை முண்டு மற்றும் தலைப்பாகைகளை அணிவார்கள். படகின் முகப்பில் உள்ள தங்க சரிகை, கொடி மற்றும் மையத்தில் அலங்கார குடை ஆகியவை போட்டியின் ஒரு காட்சியாக அமைகின்றன.
ஆறன்முளா கோயில்
ஆறன்முளா கேரளத்தின் தலைநகரான திருவனந்தபுரத்திலிருந்து சுமார் 128  கி.மீ. தொலைவில் உள்ளது. இது கேரளத்தின் பதனம்திட்டா மாவட்டத்தில் பம்பா ஆற்றின் கரையில் அமைந்துள்ளது. ஆறன்முளாவில் உள்ள புகழ்பெற்ற கோயில் அர்ஜுனனினுக்கு தேரோட்டியான கிருஷ்ணனான பார்த்தசாரதிக்கு கட்டபட்டுள்ளது. தோராயமாக இந்த கோயிலின் வயதை 1700 ஆண்டுகள் என குறிப்பிடுகின்றனர்.